ประกาศกระทรวงพลังงาน เรื่อง กำหนดเขตระบบการขนส่งปิโตรเลียมทางท่อ ในท้องที่อำเภอเมืองราชบุรี จังหวัดราชบุรี

ประกาศกระทรวงพลังงาน
ประกาศกระทรวงพลังงาน
เรื่อง
กำหนดเขตระบบการขนส่งปิโตรเลียมทางท่อ
ในท้องที่อำเภอเมืองราชบุรี
จังหวัดราชบุรี[๑]
 

ด้วย บริษัท ปตท. จำกัด (มหาชน) มีความจำเป็นที่จะต้องดำเนินการก่อสร้างระบบการขนส่งปิโตรเลียมทางท่อ
และเครื่องหมายแสดงเขต ในท้องที่อำเภอเมืองราชบุรี จังหวัดราชบุรี เพื่อนำก๊าซธรรมชาติมาใช้เป็นเชื้อเพลิงในกระบวนการผลิตกระแสไฟฟ้า
เพื่อเพิ่มปริมาณอัตรากำลังกระแสไฟฟ้าให้เพียงพอกับความต้องการ และรองรับการขยายตัวทางเศรษฐกิจ
อุตสาหกรรม อันเป็นประโยชน์ในทางเศรษฐกิจและความมั่นคงด้านพลังงานของประเทศ

อาศัยอำนาจตามความในมาตรา ๔ แห่งพระราชกฤษฎีกากำหนดอำนาจ
สิทธิ และประโยชน์ของบริษัท ปตท. จำกัด (มหาชน) พ.ศ. ๒๕๔๔ มาตรา ๓๐ แห่งพระราชบัญญัติการปิโตรเลียมแห่งประเทศไทย
พ.ศ. ๒๕๒๑ และมาตรา ๒๖ แห่งพระราชบัญญัติทุนรัฐวิสาหกิจ พ.ศ. ๒๕๔๒
อันเป็นกฎหมายที่มีบทบัญญัติบางประการเกี่ยวกับการจำกัดสิทธิ เสรีภาพของบุคคล ซึ่งมาตรา
๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงพลังงานจึงออกประกาศกำหนดเขตระบบการขนส่งปิโตรเลียมทางท่อ และเครื่องหมายแสดงเขต
ดังต่อไปนี้

ข้อที่ ๑ เขตระบบการขนส่งปิโตรเลียมทางท่อ มีขนาดความกว้างของเขต
๕ เมตร และความยาวของเขต ๕,๒๔๔ เมตร เริ่มต้นจากศูนย์ปฏิบัติการระบบท่อเขต
๕ บริษัท ปตท. จำกัด (มหาชน) ท้องที่ตำบลสามเรือน อำเภอเมืองราชบุรี จังหวัดราชบุรี
ไปยังสถานีรับก๊าซธรรมชาติโรงไฟฟ้า บริษัท ราชบุรีเพาเวอร์ จำกัด ท้องที่ตำบลสามเรือน
อำเภอเมืองราชบุรี จังหวัดราชบุรี ผ่านท้องที่ตำบลสามเรือน อำเภอเมืองราชบุรี จังหวัดราชบุรี
ตามแผนที่ท้ายประกาศนี้

ข้อที่ ๒ เครื่องหมายแสดงเขตระบบการขนส่งปิโตรเลียมทางท่อ
ตั้งอยู่ตามเขตระบบการขนส่งปิโตรเลียมทางท่อ ในข้อที่ ๑ ตามเครื่องหมายแสดงเขตระบบการขนส่งปิโตรเลียมทางท่อ
ท้ายประกาศนี้


ประกาศ
ณ วันที่ ๒ มิถุนายน พ.ศ. ๒๕๔๙
วิเศษ
จูภิบาล
รัฐมนตรีว่าการกระทรวงพลังงาน
[เอกสารแนบท้าย]

๑.
แผนที่ ท้ายประกาศกระทรวงพลังงาน เรื่อง กำหนดเขตระบบการขนส่งปิโตรเลียมทางท่อ
โครงการท่อส่งก๊าซธรรมชาติไปยังโครงการของ บริษัท ราชบุรีเพาเวอร์ จำกัด ลงวันที่
2 มิถุนายน พ.ศ. 2549
๒.
เครื่องหมายแสดงเขตระบบการขนส่งปิโตรเลียมทางท่อ ตามประกาศกระทรวงพลังงาน
เรื่อง กำหนดเขตระบบการขนส่งปิโตรเลียมทางท่อ โครงการท่อส่งก๊าซธรรมชาติไปยังโครงการของ
บริษัท ราชบุรีเพาเวอร์ จำกัด ลงวันที่ 2 มิถุนายน พ.ศ. 2549

(ดูข้อมูลจากภาพกฎหมาย)



























นันทนา/ผู้จัดทำ
๒๖ กรกฎาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๗๗ ง/หน้า ๙/๑๗ กรกฎาคม ๒๕๔๙